
Papel ng US sa pagluluklok 
at paghahari ni Aquino 


Me ang naging interes at papel ng imperyalismong US sa nag- 


daang reaksyunaryong eleksyon sa bansa. Nanghimasok ito nang 

husto upang maging “kapani-paniwala” ang resulta ng eleksyon 
at maiupo sa poder si Benigno “Noynoy” Aquino III. Asahang sasandal 
nang husto ang bagong pinunong tuta sa kapangyarihan ng US laluna't 
mahina ang tuntungan niya sa poder. Kapalit nito ang ibayong panghi- 
himasok sa pulitika at militar ng US, ang paglaki ng papel nito sa kon- 
tra-rebolusyon at pagsasakatuparan ng mga idinidikta nitong patakaran 
sa pinansya at ekonomya. 

Tulad sa iba pang malakolonya nito, may mahaba nang kasaysayan 
ang pakikialam ng US sa eleksyon at pulitika ng Pilipinas. Partikular na 
itinuring ng US na krusyal ang nakaraang eleksyon para sa istabilidad ng 
naghaharing sistema at mga interes nito sa bansa sa harap ng 
gbayo rito ng matinding krisis. Nais ng US na magsilbi ang 
„œ~ eleksyong 2010 sa pagkontrol at pagpapahupa ng sumisidhing 
Xa tunggalian ng mga nagriribalang pangkat ng mga naghaha- 
ring uri. Kinasangkapan din ito upang mapahupa ang patu- 
loy na lumalawak na pagkadismaya at paglaban ng mamama- 
| yan sa naghaharing sistema at lumikha ng ilusyon ng “pani- 
bagong pag-asa.” 

Tungo rito, itinulak ng US ang pagsasakatuparan ng au- 
tomated election system (AES o ang paggamit ng 
mga kompyuter sa pagbibilang ng mga boto). Sa 
pamamagitan nito, anumang manipulasyon o daya- 
an ay maisasagawa nang mas pulido at mahirap 
mapatunayan. Binibigyan nito ang US ng pagka- 
kataon upang epektibo ngunit lihim at tusong 
impluwensyahan ang resulta ng eleksyon. Pinala- 
labas ng matataas na upisyal ng US na ang gani- 
5 tong sistema ng eleksyon ay napakaepektibo at 
“ mahirap kwestyunin. 

Ang mas lantarang pakikialam 
ng US ay nakita sa pagbisita ng 
ilang matataas na upisyal nito kay 
Aquino ilang linggo bago ang ak- 
twal na eleksyon. Itinampok si 
Aquino sa pangunahing internasyu- 
nal na magasin na Time ng US. 
Naghudyat ito ng tahasang pag-en- 
dorso ng US kay Aquino. Sinundan 
ito ng todo-buhos na suporta ng 
malalaking negosyanteng Amerika- 
no at malalaking komprador sa 
bansa, kabilang ang buhos ng pon- 
do para sa kampanya ni Aquino. 

Ang pinagdududahang mala- 
king lamang ni Aquino sa kanyang 
mga karibal ang isinasangkalan 
ngayon ng US para palabasing 
mayroon siyang malinaw na man- 
dato para pamunuan ang estadong 
neokolonyal. Kinabukasan ng elek- 
syon, muli siyang itinampok sa 
Time na nagdeklara ng landslide 
victory ni Aquino, gayong kasisimu- 
la pa lamang ng bilangan ng boto. 

Gayunpaman, paglipas ng ilang 
araw, kabi-kabilang sumingaw ang 
baho ng manipulasyon sa eleksyon. 
Maging ang delegasyon ng US ay 
may naobserbahang mga anomalya 
sa takbo ng AES. Natulak ang Kon- 
greso na maglunsad ng imbestiga- 
syon. Iba't ibang kampo ang kum- 

westyon sa mismong integridad ng 
nagdaang halalan. Naging usap- 
usapan ang posibilidad na maanta- 
la ang proklamasyon ng bagong 
presidente at bise presidente. 

Sa pangambang lumawak ang 
pagdududa sa resulta ng eleksyon, 
muling umentra sa eksena ang US 
nang bisitahin ni US Ambassador 
Harry Thomas Jr. si Aquino noong 
Mayo 22. Idineklara ng imperyalis- 
tang kinatawan na “malinis ang 
eleksyon” at “nanalo si Aquino.” 
Kulang na lamang na direktang sa- 
bihin ng US na “si Aquino ang tao 
namin.” Sa gayong mga pahayag, 
tahasang nirendahan ng US ang 
mga nagriribalang pangkat ng nag- 
haharing uri sa kanilang pagkwes- 
tyon sa AES at nagpahiwatig na da- 
pat ituloy na ang proklamasyon kay 
Aquino upang masimulan na ang 
pagpapaandar ng bagong rehimeng 
US-Aquino. 

Asahang lalo pang lalaki ang 
panghihimasok at papel ng US sa 
harap ng magiging pagsisikap ni 
Aquino na konsolidahin ang ka- 
nyang hawak sa papet na estado 
poder sa gitna ng matinding krisis 
ng naghaharing reaksyunaryong 
sistema. Unang-unang haharapin 
ni Aquino ang sigaw ng bayan na 

litisin at parusahan si Arroyo sa 
maraming krimen nito laban sa ma- 
mamayan. Kung seseryosohin ni 
Aquino ang kanyang pangakong 
gawin ito, tiyak na lalabanan siya 
ni Arroyo na patuloy na naggigiit 
ng kapangyarihan sa pamamagitan 
ng pagkontrol niya sa Kongreso, 
militar, Korte Suprema at iba pang 
ahensya ng estado. Handa si Arro- 
yo na tuluy-tuloy na pahinain at 
hamunin ang kapangyarihan ni 
Aquino. 

Sa harap ng mga hamon at ban- 
ta ni Arroyo, asahang sasandal 
nang husto si Aquino sa US, laluna 
sa nakapangyayaring kontrol nito 
sa militar, pinansya at malaking 
negosyo. Kaalinsabay nito, itutulak 
din ng US ang isang kompromiso 
para kay Gloria Arroyo na katulad 
ng kina Estrada at Marcos--bagay 
na hindi magiging katanggap-tang- 
gap sa mamamayang Pilipino. Ito 
ay dahil mas gugustuhin pa rin ng 
US na pahupain ang tunggalian ng 
mga paksyon ng mga naghaharing 
uri kahit pa ang kanilang bangayan 
at ibinubunga nitong paghina ng 
papet na estado ay nasasamantala 
rin nito para ibayong makapanghi- 
masok. 

Ang pagsandal nang husto ni 
Aquino sa US ay tiyak na susuklian 
niya ng pangangayupapa sa interes 
ng imperyalismong US sa Pilipinas. 
Kahit kaunting patriyotismo ay wa- 
lang ipinakikita si Aquino. 

Tiyak na ipagpapatuloy lamang 
niya ang dati nang mga patakarang 
dikta ng imperyalismong US. Su- 
suportahan niya ang pananatili ng 
permanenteng presensyang militar 
ng US at ang pagpapalaki ng papel 
ng US sa kontra-rebolusyonaryong 
digma. Itataguyod niya ang pa- 
ngangalaga sa pang-ekonomyang 
interes ng US sa Pilipinas at ang 
patuloy na pagpapatupad ng mga 
patakarang neoliberal, kabilang 
ang mga patakarang dikta ng IMF 
tulad ng pagpapataw ng karagda- 
gang mga buwis para malutas ang 

napakalaki nang depisit ng 
gubyerno. 

Nagkakaisa ang iba't 
ibang nagriribalang pak- 
syon ng naghaharing uri sa 


pagpapakatuta sa US at | 


pagtataguyod ng interes 
nito sa bansa. Nakatali sa 
imperyalistang paghahari 
sa bansa ang pang-ekono- 
mya at pampulitikang inte- 
res ng malalaking burge- 
syang komprador at mala- 
laking panginoong maylu- 
pa. Katuwang sila ng im- 
peryalismo sa pandaram- 
bong at pagpapanatili ng 
bulok na malakolonyal at 
malapyudal na sistema sa 
bansa. Tulad noong pana- 
hon ng paghahari ni Co- 
razon Aquino, ang pangu- 
nahing makapagsasaman- 
tala sa kapangyarihan ay 
ang tinaguriang Kamag- 


anak Inc. ng malaking komprador- 
asenderong angkang Aquino-Coju- 


Panagutin si Arroyo 


angco sa ilalim 
ng bagong re- 


himeng US- 
Aquino. 
Ang pagha- 


hari ng bagong 
luklok na rehi- 
meng US-Aqui- 
no ay katatam- 
pukan ng mga 
pakikibaka ng 


J] mamamayang 


Pilipino laban 
sa pagsasa- 
mantala at 


| pang-aapi. Ta- 


tampok ang pa- 


A kikibaka ng 


sambayanan 
para sa pam- 
bansang kala- 
yaan at tunay 
na demokrasya 
laban sa pagka- 
pit sa US ng 


bagong papet na rehimen. Tatam- 
pok ang mga pakikibaka para sa tu- 


sa kanyang mga kasalanan 


sa bayan— NDFP 


inamon ng National Democratic Front of the Phil- 
H rres (NDFP) ang bagong uupong administra- 

syon ni Benigno “Noynoy” Aquino III 
na panagutin sina Gloria Macapagal-Ar- . 
royo at kanyang mga kasapakat sa mara- 
ming malalaking kaso ng paglabag sa kara- S\N 
patang-tao, garapalang korapsyon at panda- ` 
rambong laban sa mamamayang Pilipino. 

Ito ang buod ng panawagan ni Ka Luis Jalan- 
doni, tagapangulo ng Negotiating Panel ng 
NDFP, sa uupong administrasyon na ma- 
nunungkulan simula Hunyo 30. Umaasa 
ang malawak na masa na tutupdin ni 
Aquino ang kanyang pangako na imbestigahan 
at usigin ang rehimeng Arroyo batay sa ligal at! 

nay na reporma sa lupa at pamban- 
sang industriyalisasyon: ang pakiki- 
baka laban sa pagpapatuloy ng im- 
peryalistang patakarang neoliberal, 
ang mga paglaban para sa pagpa- 
pataas ng sahod ng mga manggaga- 
wa at karaniwang mga kawani, ang 
pakikibaka laban sa lumalaking di- 
sempleyo at lumalalang kahirapan: 
at ang pakikibaka laban sa malu- 
lupit at mapaniil na anti-mamama- 
yang patakaran at hakbangin ng 
papet na reaksyunaryong estado. 

Ang mga pakikibakang ito ay 
bahagi ng sumusulong na rebolu- 
syonaryong pakikibaka para waka- 
san ang paghahari ng imperyalis- 
mong US, pyudalismo at burukra- 
tang kapitalismo. Tungkulin ng la- 
hat ng mga rebolusyonaryo at pro- 
gresibong pwersa at buong sam- 
bayanan na pag-ibayuhin ang pag- 
susulong ng pambansa-demokrati- 
kong kilusan laban sa patuloy na 
dominasyon at panghihimasok ng 
US sa ilalim ng bagong papet na re- 
himeng Aquino. 


pampulitikang balangkas ng Gu- 
byerno ng Republika ng Pilipinas, 
ani Jalandoni. 

Halos ganito rin ang pahayag 
na ipinalabas ng International As- 
sociation of People's Lawyers 
(IAPL) sa pagtatapos ng kanilang 
Fourth Congress noong Mayo 30 na 
idinaos sa Utrecht, The Nether- 
lands. Anito, titiyakin ng IAPL na 

hindi matatakasan ni Arroyo at 


/ kanyang mga kasapakat ang kani- 


lang malalaking krimen laban sa 
mamamayang Pilipino. 
Ani Atty. Edre Olalia, ang mu- 


"ling nahalal na pangulo ng IAPL, 


magiging sukatan ng bagong rehi- 


ym =~ men ang pagsasagawa ng kag- 


KET m7 yat at aktibong ligal na mga 


hakbang para panagutin sina Arro- 

yo at kanyang mga alyado sa mga 

krimen nila laban sa bayan. 
Iginigiit ng NDFP na panagutin 

ang rehimeng Arroyo sa 1,191 
kaso ng ekstrahudisyal na pama- 
maslang, mahigit 200 kaso ng 
pagdukot, daan-daang bigong 
pagpatay, 1,028 kaso ng pagtor- 
tyur, 317 kaso ng pagkulong sa 
mga detenidong pulitikal at pag- 
kawasak ng kabuhayan ng mi- 
lyun-milyong sibilyan sa kanayu- 
nan at kalunsuran. Magiging ma- 
halagang palatandaan ito ng ka- 
pasyahan ng bagong administra- 
syon na ipatupad ang Compre- 
hensive Agreement on Respect 
for Human Rights and Internati- 
onal Humanitarian Law 
(CARHRIHL), ani Jalandoni. 

Dapat ding mapagpasyang 
usigin ng administrasyong Aqui- 
no sina Arroyo at kanyang mga 
kasapakat para sa mga krimen ng 
pandarambong at korapsyon para 
maging lubos na kapaki-pakina- 
bang ito sa negosasyon hinggil 
sa mga repormang panlipunan at 
pang-ekonomya. Ito ang ikala- 
wang sustantibong paksa sa usa- 
pang pangkapayapaan ng GRP- 
NDFP na itinakda ng The Hague 
Joint Declaration, giit ni Jalan- 
doni. 

Ganito rin ang hangad ng 
The Ecumenical Voice for Peace 
and Human Rights in the Philip- 
pines (Ecumenical Voice). 

Samantala, sa isang raling 
inilunsad ng Desaparecidos, iti- 
nanong kay Aquino ng mga ka- 
mag-anak ng mga dinukot at 
hindi pa natatagpuan kung ang 
“matuwid na daan” na binanggit 
niya sa kanyang kampanya ay 
“patungong katarungan.” 

Sa kabilang banda, nagbaba- 
la ang NDFP na sisiklab ang galit 
ng mamamayan at muling mala- 
lantad ang kabulukan di lamang 
ng buong administrasyon kundi 
ng buong naghaharing sistema 
kung hindi matutupad ni Aquino 
ang mga pangako nito sa loob ng 
unang 100 araw niya sa panu- 
nungkulan. ABI 

Mga progresibo, kabilang sa 
nanalo sa halalang party-list 


eleksyon ang ilang progresibong grupo. Ipinroklama na sila ng 


Kes sa 28 nanalong organisasyon sa party-list sa nagdaang 


Commission on Elections (COMELEC) noong Mayo 31. 


Nakakuha ng tig-dalawang 
pwesto ang mga progresibong or- 
ganisasyong GABRIELA Women’s 
Party at Bayan Muna habang tig-ii- 
sang kinatawan naman ang nakuha 
ng Anakpawis, ACT Teachers at Ka- 
bataan Party-list. Ang ACT Teachers 
ang bagong naidagdag sa mga dati 
nang nakakuha ng pwesto sa Kon- 
greso. 

Kasabay nito, ilan din sa mga 
nakakuha ng pwesto ay mga orga- 
nisasyong itinayo, pinondohan at 
pinatakbo ng mga kapamilya at 
kasapakat ni Gloria Arroyo, kabi- 
lang ang Ang Galing Pinoy (AGP), 
Alagad Party-list, Kakusa at Agbi- 
ag! Timpuyog Ilocano, Inc. 

Ang lutong makaw na panalo 
ng mga ito at iba pang pekeng or- 
ganisasyon sa party-list ay buma- 
was nang malaki sa dating pangu- 
nguna ng mga progresibong party- 
list. 

Kaduda-duda na halos lahat ng 
boto ng Ang Galing Pinoy ay 
nanggaling sa Pampanga kung sa- 
an kinopo nina Arroyo at mahigpit 
na kaalyado nilang mga Pineda 
ang eleksyon. 

Ang mga Pineda na may hawak 
sa sindikato ng hweteng sa pru- 
binsya ang nakaagaw ng pamumu- 
no ng prubinsya mula sa popular 
na paring si Ed Panlilio. 

Marami ang kumwestyon sa 
pagkakaproklama ng AGP na pa- 
ngunahing kakatawanin ng anak ni 
Gloria Arroyo na si Mikey. Nagsam- 
pa ang Bayan Muna sa COMELEC at 
sa Korte Suprema ng kasong dis- 
kwalipikasyon sa AGP dahil hindi 
totoong ang kumakatawan ito sa 


agrabyadong sektor ng mga secu- 
rity guard, drayber ng traysikel at 
maglalako. Partikular na mariing 
kinwestyon ng Bayan Muna ang pa- 
giging kinatawan ng mga ito ni Mi- 
key Arroyo. Sa harap nito, 
pansamantalang iniatras ng COM- 
ELEC ang pagsumpa ni Arroyo 
bagaman di nito iniatras ang rehis- 
trasyon ng AGP. 

Nakabitin din ang proklama- 
syon ng 11 pang organisasyon sa 
party-list dahil sa mga nakasampa 
ring kaso ng diskwalipikasyon la- 
ban sa organisasyon o sa kanilang 
mga nominado. Kabilang sa mga 
ito ang ilan pang kinasuhan ng Ba- 
gong Alyansang Makabayan (BA- 
YAN) dahil hindi sila tunay na ku- 
makatawan sa mga agrabyadong 
sektor at sa halip ay mga prenteng 
partido lamang sila na itinayo at 
pinatatakbo ng Malacañang. 

Ang mga ito ay ang Ako Bikol 
at masugid na pasistang organi- 
sasyong ANAD, gayundin ang ilan 
pang itinayo ng mga negosyante 
tulad ng LPGMA (LPG Marketers As- 
sociation) at mga itinayo ng mga 
relihiyosong organisasyon tulad ng 
Buhay at CIBAC. 

Nagsampa sa COMELEC ang BA- 
YAN-Bicol ng kasong diskwalipika- 
syon sa Ako Bicol dahil ang taga- 
pagtatag at unang nominado nito 
na si Elizaldy Co, isang malaking 
negosyante at kontratista sa pam- 
publikong konstruksyon, at ang 
ikalawang nominado na si Noel 
Rosal, meyor ng Legazpi City ay 
mayayaman at makapangyarihan sa 
Bicol na mahigpit na mga alyado ni 
Arroyo. ABI 

Pag-aalburuto sa AFP 


HÄ pa man nakauupo si Noynoy Aquino, may ilang upisyal nang 
nagbabanta sa poder ng bagong halal na pangulo. Nag-aalburoto ang 
ilang upisyal, laluna ang mga nagmula sa Class 1978 ng Philippine Mili- 
tary Academy (PMA) sa harap ng pahayag ng kampo ni Aquino na aalisin 
ang kasalukuyang hepe ng AFP na si Lt. Gen. Delfin Bangit na kahihirang 
lamang ni Gloria Arroyo noong Marso. 


Si Bangit ay kilalang matapat 
na upisyal ni Arroyo. 

Ang paghirang kay Bangit ay 
hakbangin ni Arroyo upang mapa- 
natili ang kanyang impluwensya sa 
militar matapos siya bumaba sa 
pagkapangulo sa Hunyo 30. Ina- 
asahan ni Arroyo na magagamit 
ang impluwensyang ito upang had- 
langan ang anumang hakbangin ng 
bagong rehimen para usigin, litisin 


at parusahan siya. 

Nabigo ang Commission on Ap- 
pointments (CA) na pagtibayin ang 
paghirang kay Bangit bago magsara 
ang ika-14 na Kongreso. Dahil dito, 
may pananaw na ang kanyang pag- 
kakahirang ay nananatiling pansa- 
mantala at gayo'y maaari siyang pa- 
litan anumang oras. Iginigiit naman 
ni Senate President Enrile na maaa- 
ring palawigin ni Arroyo ang termi- 


Midnight appointments, 
pang-ipit kay Aquino 


iba't ibang pusisyon sa gubyerno sa nalalabing mga linggo ng kan- 


Kition ang paghirang ni Gloria Arroyo ng mga loyalista niya sa 


yang termino. Ayon sa pinakahuling mga ulat, umaabot na sa 250 
ang mga hinirang ni Arroyo makaraan ang Marso 9. Pero pinalalabas ni- 
ya na bago mag-Marso 9 niya hinirang ang mga ito para maikutan ang 
pagbabawal ng konstitusyon na maghirang siya ng bagong upisyal ng gu- 


byerno mula Marso 10 hanggang sa pagtatapos ng kanyang termino. 


Pinakahuli sa mga hinirang ni 
Arroyo si Efraim Genuino para ma- 
nungkulan ng isa pang taon bilang 
tagapangulo ng Philippine Amuse- 
ments and Gaming Corporation 
(PAGCOR). Nagbitiw si Genuino sa 
PAGCOR para tumakbo sa Kongreso 
pero siya'y natalo. 

Kasabay ng pagbabalik kay Ge- 
nuino sa PAGCOR, pinalawig din ni 
Arroyo ang termino ng apat pang 
myembro ng board of directors ng 
ahensya. Sinisikap ni Arroyo na 
patuloy pa ring makontrol ang 
PAGCOR dahil sa kita nitong umaa- 
bot sa P30 bilyon taun-taon. Ito 
na ang pangatlong pinakamala- 
king pinanggagalingan ng pinan- 
sya ng gubyerno, kasunod ng Bu- 
reau of Internal Revenue at Bure- 

au of Customs. Hindi rin dumaraan 
sa proseso ng pagbabadyet ng 
Kongreso at di aktwal na naaawdit 
ng Commission on Audit ang pon- 
do nito. 

May mga hinirang din si Arroyo 
na nakatakdang manungkulan nang 
ilang taon pa at hindi basta-basta 
maaaring tanggalin ni Aquino sa 
pwesto. Kabilang dito ang ilang 
mga dating myembro ng kanyang 
gabinete na itinalaga sa sensiti- 
bong mga pusisyon, tulad nina Ig- 
nacio Bunye at Peter Favila na iti- 
nalaga sa Monetary Board, at Jesus 
Dureza na itinalagang hepe ng Min- 
danao Development Authority. 

Ang pagkakahirang ng mga upi- 
syal na matatapat kay Arroyo sa 
mga susing pusisyon sa burukrasya 


no ni Bangit hanggang Disyembre. 
Anumang pagtutol rito, aniya, ay 
maaaring resolbahin na lamang sa 
Korte Suprema. Sa kabilang panig, 
iginigiit ng kampo ni Aquino na ka- 
agad nilang papalitan si Bangit 
kung hindi ito kusang magbibitiw. 
Ang tunggalian sa pagkontrol 
at impluwensya sa AFP ay isa sa 
maraming magaganap na salpukan 
sa pagitan ng bagong naghaharing 
pangkating Aquino at ng dating 
naghaharing pangkating Arroyo. Sa 
isang panig, nagsisikap na mag- 
konsolida si Aquino ng poder ha- 
bang pilit na pinananatili ni Arroyo 
ang malawak na impluwensya at 
kapangyarihan niya sa militar at 
iba't ibang ahensya ng reaksyunar- 
yong estado. ABI 


ay kabilang sa mga pakana ng ka- 
nyang pangkatin para paralisahin o 
gawing maganit ang operasyon ng 
bagong rehimeng Aquino at uk- 
ukin ang poder nito dahil tiyak na 
itutulak ng naturang mga upisyal 
ang interes ng pangkating Arroyo. 

Samantala, hindi lamang mga 
tinaguriang midnight appointments 
ang ipinapakana nina Arroyo kundi 
mga midnight deals. Ibinunyag ni 
Sen. Francis Pangilinan ang pagli- 
mas ni Defense Secretary Norberto 
Gonzales ng P300 milyong pondo 
ng AFP Modernization Program sa 
pamamagitan ng kabi-kabila at ma- 
daliang pagpasok ng gubyernong 
Arroyo sa mga kasunduan para bu- 
mili umano ng mamahaling mga 
kagamitang militar. 

Inihahanda na rin daw ang pe- 
keng papeles na pantakip sa paglu- 
luwal ng isang ahensya ng gubyer- 
no ng malalaking pondo para sa 
ikalawang distrito ng Pampanga 
kung saan tumakbo si Arroyo at 
186 barangay sa ikalawang distrito 
ng Camarines Sur kung saan tumak- 
bo ang anak ni Arroyo na si Dato. 
Umabot sa P345 milyon ang pon- 
dong ibinuhos sa mga distritong 
ito. [AB] 

Mr MATATAGUMPAY NA OPENSIBA NG BHB 


17 armas, nasamsam sa mga 
taktikal na opensiba ng BHB 


abimpitong armas (17) ang nasamsam ng Bagong Hukbong Bayan 
| (BHB) sa serye ng mga taktikal na opensiba sa Davao Oriental, Ca- 


marines Sur, Davao City, Masbate at Negros Occidental mula Mayo 
22-29. Labingwalo ring elemento ng kaaway kabilang ang isang tinyente 
ang napatay at 28 ang nasugatan sa mga labanang ito. 


Sa Davao Oriental. Labing- 
isang malalakas na armas ang na- 
samsam ng BHB sa isang mapanga- 
has na reyd sa patrol base ng 28th 
IB ng Philippine Army sa Sityo 
Chapter, Barangay Maputi, bayan 
ng Banaybanay noong Mayo 24 ng 
tanghali. 

Nakakumpiska ang pinagsanib 
na mga pwersa ng 3rd Pulang Ba- 
gani Company at Wilfredo Zapanta 
Command ng Front 18 ng dalawang 
FN Minimi Light Machine Gun, da- 
lawang M203 grenade launcher, 
tatlong ripleng M14, tatlong rip- 
leng Garand at isang ripleng M16. 

Tatlong sundalo ang agad na 
napatay, apat ang nasugatan ha- 
bang dalawang sundalo ang sumu- 
ko at pinalaya naman ng mga geril- 
yang bayan. Samantala, isang Pu- 
lang mandirigma na nakilalang si 
Ka Tonyo ang namartir sa matin- 
ding labanan na ito sa kahabaan 
ng Davao-Mati National Highway. 

Ang sinalakay na mga tropa ng 
28th IB ay nagsisilbing mga priba- 
dong hukbo ng malalaking kapita- 
lista at kumpanya tulad ng Mave- 
rick Construction Company, ayon 
kay Ka Simon Santiago, political 
director ng Merardo Arce Command 
ng SMR-BHB. 

Sa Camarines Sur. Isang 


M60 machine gun, dalawang ---4 


ripleng M16 at isang medical 

kit ang nasamsam ng mga Pulang 
mandirigma nang tambangan nila 
ang 12-kataong yunit ng 42nd IB 
sa Barangay Bicalen, Presentacion 

noong gabi ng Mayo 30. Apat na 
sundalo ang napatay kabilang ang 
kanilang commanding officer na si 
1Lt. Miguel Logronio at nasugatan 
ang apat na iba pa. 

Bago ang taktikal na opensi- 
bang ito, naglunsad ng aksyong 
harasment ang BHB sa detatsment 
ng militar sa nasabing barangay na 
ikinamatay ng isang sundalo. Ina- 
tasan ang pangkat ni 1Lieutenant 
Logronio na maglunsad ng opera- 
syong pantugis laban sa BHB para 
makuha ang bangkay ng sundalo. 
Ngunit paakyat pa lamang ang mga 
militar sa Barangay Bicalen ay pi- 
nasabugan na sila ng command-de- 
tonated explosive (CDX) bandang 
alas-9 ng gabi. 

Ang mga napatay na militar ay 
unang naiulat na missing in action 
ngunit natagpuan din ang kanilang 
mga bangkay kinabukasan ng ma- 
daling araw. 


Hinaras din 
ng BHB noong 
araw na iyon y TZ? 
ang detats- FI 
ment ng 22nd N A Bi 
i AII N 
SVIA 
Ee, NO? NS 
; MA Ko? IN Rig 
iniisa NG 
INET TULI f4 
Pi A23 pun 
A NG wa pes 


IB ng Philippine Army sa Barangay 
San Pedro, Iriga City at sa Bara- 
ngay Cambalido, Libmanan, Cama- 
rines Sur. 

Sa Davao City. Isang sundalo 
ng 69th IB ang napatay at pitong 
iba pa ang nasugatan kabilang ang 
isang elemento ng CAFGU sa ambus 
na isinagawa ng mga Pulang man- 
dirigma ng Larangang Gerilya 51 
noong Mayo 29 sa Barangay Sibu- 
lan, Toril District. 

Isang linggo bago ito, tatlong 
sundalo ng 29th IB ang napatay at 
isang elemento ng CAFGU ang na- 
sugatan nang ambusin sila ng mga 
Pulang mandirigma ng nasabing la- 
rangang gerilya sa Barangay Ba- 
racatan, Toril District. 

Sa Masbate. Pitong pulis na 
kasapi ng Public Safety Manage- 
ment Battalion (PSMB) ang nasu- 
gatan habang lubusang nawasak 
ang sinasakyan nilang Toyota Hi- 
Lux pickup nang masabugan sila ng 
CDX sa Sityo Umoroy, Barangay Ma- 
rintoc, Mobo noong Mayo 28. Mu- 
ling nagkaroon ng labanan nang 
sumaklolo ang mga pulis at sunda- 
lo ng 85th IB. 

Sa Negros Occidental. Isang 
Thompson submachine gun at dala- 
wang shotgun ang nakumpiska ng 
mga Pulang mandirigma ng BHB 
mula sa mga gwardya nang salaka- 
yin ng mga Pulang mandirigma ng 
Leonardo Panaligan Command ang 
compound ng Hacienda Estrella sa 

Barangay Bi-ao, Binal- 
# bagan noong Mayo 22. 
|| Sa kasunod na apat na 
7. labanan sa pagitan ng 
militar at BHB, ipina- 
hayag ni Ka JB Regala- 
do, tagapagsalita ng Le- 
onardo Panaligan Com- 


à UAH | mand, na nakapatay sila 
4 ng anim na sundalo ng 


11th IB at nakasugat ng 
limang iba pa. [AB] 

PANANALANTA NG PASISTANG ESTADO 


Kaso ng Morong 43, 
idinulog sa UNHRC 


tagapagtaguyod ng karapatang-tao na imbestigahan ng United Na- 


Ners ang iba't ibang organisasyon ng mga taong simbahan at 


tion Human Rights Council (UNHRC) ang kaso ng Morong 43. 


Ayon sa Ecumenical Voice for 
Peace and Human Rights in the 
Philippines, nagpunta sila kasama 
ang KARAPATAN, Union of Peoples 
Lawyers at mga kinatawan ng Com- 
mission on Human Rigths (CHR) 
noong Hunyo 3 sa Geneva, Switzer- 
land upang dumalo sa 14th session 
ng UNHRC. Isa sa mga nagbigay ng 
testimonya sa 
UNHRC si Roneo / 
"Jigs" Clamor, ko ny 
deputy-secretary W 
general ng KA- Q% 
RAPATAN at asawa 
ni Dr. Merry Mia- 
Clamor, isa sa 
Morong 43. Si- 
nabi niya na 
tinatakot ng 
mga sundalo 


ang kanyang asawa at pinagbaban- 
taan ang kanilang pamilya dahil 
hindi siya pumapayag sa kagus- 
tuhan ng militar na umamin siyang 
kasapi ng Bagong Hukbong Bayan. 

Ayon kay Fr. Rex Reyes, pangka- 
lahatang kalihim ng National Coun- 
cil of Churches in the Philippines, 
umaasa sila na iimbestigahan ng 
UNHRC ang kaso ng 
Morong 43. Sinabi na- 
man ni Marie Hilao- 
Enriquez, pangkalaha- 
tang kalihim ng KA- 
RAPATAN na dapat 
mw | managot si Gloria Ar- 
royo hindi lamang sa 


NAN kaso ng Morong 43 kundi maging 


sa mga kaso ng ekstrahudisyal na 
pamamaslang. Ayon kay Enri- 
quez, umaabot na sa 1,991 ang 


Operasyong militar, hadlang 
sa pagpalaya ng 4 na bihag 


Bagong Hukbong Bayan (BHB) ang matinding operasyong mi- 


Me balakid sa maagang pagpalaya sa apat na bihag ng 


litar sa Compostela Valley na inilulunsad ngayon ng 10th ID- 


AFP. 


Ito ang sagot ng Crucifino 
Uballas Command (CUC-BHB) sa 
Southern Mindanao Region sa 
apela ng mga pamilya, grupo at 
indibidwal na may mabuting 
hangaring mapalaya na ang apat 
na elemento ng Philippine Army 

at isang elemento ng CAFGU. Sa 
kabila ng kanilang paggalang at 


pagkilala sa apela, naniniwala 
ang CUC-BHB na dapat iparating 
ito ng mga pamilya, grupo at in- 
dibidwal sa matataas na upisyal 
ng 10th ID ng Philippine Army. 


na 


biktima ng pamamaslang sa ilalim 
ng Oplan Bantay Laya samantalang 
205 ang dinukot at 1,028 ang bik- 
tima ng tortyur at pagpapalayas 
bunsod ng matinding militarisa- 
syon. 

Nagpasalamat naman si Reyes 
kay UN Special Rapporteur Prof. 
Philip Alston dahil sa pagsuporta 
niya sa laban ng mga biktima ng 
rehimeng Arroyo. Nauna nang nag- 
labas ng ulat si Professor Alston 
noong 2008 sa UNHRC na nagdidi- 
in sa rehimeng Arroyo at Armed 
Forces of the Philippines sa mga 
pamamaslang at pagdukot sa mga 
sibilyan at aktibista. Dumalo si Al- 
ston upang ipakita muli ang ka- 
nyang ulat sa nasabing pagtitipon. 

Samantala, bumisita naman 
ang mga kaanak ng Morong 43 at 
mga tagasuporta nila noong Hunyo 
6 sa Camp Bagong Diwa sa Taguig 
City. Hiniling nila sa bagong rehi- 
men ni Benigno “Noynoy” Aquino 
III na palayain na ang 43 mangga- 
gawang pangkalusugan at parusa- 
han si Arroyo sa mga nagawa ni- 
yang kaso ng pampulitikang panda- 
rahas sa mamamayan. AB] 


Sa kasalukuyan, ang isinasa- 
gawang “rescue operations” ng 
militar ang siyang pinakamala- 
king hadlang sa maagang pagla- 
ya ng mga bihag. 

Ang mga bihag na sina Cpl. 
Marcial Bawagan, Cpl. Ariel P. 
Asumo at Cpl. Eduardo Alcala at 
elemento ng CAFGU na si Victor 
Pitogo ay inaresto ng mga Pu- 
lang mandirigma ng CUC sa Ba- 
rangay Concepcion, Mawab, Com- 
postela Valley noong Mayo 12. 
Sa kasalukuyan ay nagpapatuloy 
ang rebolusyonaryong prose- 
song ligal at hudisyal kaugnay sa 
kanilang mga kaso. ABI 


Fraiz PANANALANTA NG PASISTANG ESTADO 
Panggigipit sa mga 
magsasaka, lumalawak 


sakang pinagbintangang tagasuporta ng Bagong Hukbong Bayan sa 


Tee lider-unyon ang pinaslang, tinakot at hinaras ang mga magsa- 


Negros at ginipit ang mga magsasakang 


lumalaban sa mga 


despotikong panginoong maylupa. Ang mga ito ay ilan lamang sa nagpa- 
patuloy na paglabag sa karapatang-tao sa ilalim ng reaksyunaryong rehi- 


men. 

Hunyo 3. Marahas na dinemo- 
lis ng mga gwardya ng Manila 
South Coast Development Corp. 
ang 21 bahay ng mga magsasaka sa 
Hacienda Looc sa Nasugbu, Batan- 
gas. Malaon nang iginigiit ng mga 
magsasaka sa Hacienda Looc ang 
kanilang karapatan sa lupa. Gina- 
waran na sila ng Certificate of Land 
Ownership Award (CLOA) ng De- 
partment of Agrarian Reform (DAR) 
subalit kinansela ito noong 1995 
nang ibenta ang lupa ng asyenda 
sa Manila South Coast. Plano ni- 
tong magtayo ng malaking proyek- 
tong eko-turismo sa lugar. Nakasa- 
lang pa rin sa Korte Suprema ang 
kaso ng Hacienda Looc. 

Hunyo 2. Pinaslang ng mga la- 
laking sakay ng motorsiklo si Ed- 
ward Panganiban, kalihim ng Sa- 
mahan ng mga Manggagawa sa Ta- 
kata. Ang Takata Philippines Corp. 
ay pabrikang gumagawa ng mga air 
bag at seatbelt para sa kotse. Pi- 
nagbabaril si Panganiban pasado 
alas-5 ng hapon habang naghihin- 
tay siyang makasakay para puma- 
sok sa trabaho. Nagtamo ng di ba- 
baba sa pitong tama ng bala ang 
biktima. Kasalukuyang nagaganap 
ang negosasyon ng kumpanya at 
ng unyon ni Panganiban para sa 
Collective Bargaining Agreement. 
Siya ang ika-siyam na aktibistang 
manggagawang pinaslang sa 
Southern Tagalog at ika-96 na un- 
yonistang pinatay sa ilalim ng re- 
himeng Arroyo. 

Mayo 22. Nilooban ng mga ele- 
mento ng 11th IB ang bahay ni Lu- 
minada Castillano, 50, at pinagsisi- 
ra ang kanyang mga gamit sa kusi- 
na at aparador ng mga damit. Bina- 
ril din ang kanyang aso. Nilooban 
din ng naturang mga sundalo ang 
kanyang kapitbahay na si Mercedi- 
ta Cabudillo. Ikinalat ang mga ga- 
mit ni Cabudillo at sinira ang ka- 
nyang water jug, radyo at mga upu- 
an at kinain ang kanyang manok. 
Pinaputukan naman si Monsito Cas- 
tillano nang masalubong siya ng 
mga sundalo sa daan. Hinalughog 
din ang kanyang bahay at sinipa 
siya habang pilit 
pinaaamin na 
myembro raw siya 
ng BHB. Isa pang 
magsasaka, si Cris- 
tuto Meñiola Jr., 15 
anyos, ang tinutukan 
ng baril habang sakay 
ng kalabaw. Pilit si- 
yang pinababa, pina- 
dapa sa lupa at bi- 
nugbog. Inutusan 
din siyang mag- 
igib ng mga abusadong sundalo. 
Binugbog din ng mga sundalo ang 
tiyo ni Meñiola na si Robert Buca. 

Ang mga pang-aabusong ito ay 
nabunyag sa fact-finding mission 
na inilunsad ng September 21 
Movement-Southern Negros, Kara- 
patan-Negros, Anakpawis at Kilu- 
sang Magbubukid ng Pilipinas ni- 
tong Mayo 29 sa Sityo Pange at Si- 


tyo Casipungan, Barangay Caraba- 
lan, Himamaylan, Negros Occiden- 
tal. Naganap ang mga abuso isang 
araw matapos paputukan ng Ba- 
gong Hukbong Bayan (BHB) ang 
ilang sundalo ng 11th IB malapit 
sa lugar. 

Mayo 21. Inaresto ng mga pu- 
lis at mga gwardya ng Hacienda Yu- 
lo sa Sityo Buntog, Barangay Can- 
lubang, Calamba City ang mga 
magsasakang lumalahok sa isang 
kampo-protesta bilang pagtutol sa 
plano ng pamilyang Yulo na pala- 
yasin sila sa 7,100 ektaryang lupa 
ng asyenda para gawing subdibi- 
syon at golf course ito. Sa kabila ng 
nakasampang petisyon ng mga 
magsasaka sa DAR, marahas na bi- 
nuwag ng mahigit 50 pinagsanib 
na mga pwersa ng pulisya, SWAT at 
mga gwardya ng Laguna Estate 
Development Corp. at San Cristobal 
Realty Corp. na pagmamay-ari ng 
mga Yulo ang hanay ng mga nag- 
poprotestang magsasaka. Sampung 
magsasaka ang sinampahan ng mga 
gawa-gawang kaso at nakadetine 
pa rin, kabilang ang apat na babae 
at tatlong menor de edad. 

Mayo 19. Pinagbintangan ng 
19th IB ang mga magsasaka sa 
Barangay Antipolo, Albuera, 

Leyte na tagasuporta ng 
BHB dahil lamang sa pag- 
suporta nila sa partidong 
Anakpawis nitong nakara- 
ang eleksyon. Ipinatawag si- 
la ng mga sundalo sa eskwelahan 
ng barangay at isang oras silang pi- 
naratangang sumusuporta sa BHB. 
Binalaan din silang itigil ang pag- 
suporta sa Anakpawis at kina Satur 
Ocampo at Liza Maza na tumakbo 
para sa Senado. Isang 13-taong gu- 
lang na batang lalaki ang tinadya- 
kan din ng isang sundalo nang wala 
itong maisagot nang tanungin siya 
kung sino sa barangay ang nagpa- 
pakain sa BHB. ABI 

Matrikula, tataas na naman 
ngayong pasukan 


magtaas ng matrikula at iba pang bayarin ngayong taon. Ayon 


[rc sa 337 mga paaralan sa buong Pilipinas ang pinayagang 


sa Commission on Higher Education (CHEd), tataas nang aabot 
sa 10-30% ang matrikula. Katumbas ito ng dagdag na P30-50 sa bina- 
bayaran kada yunit sa mga eskwelahang ito. Pitumpu't pito (77) sa mga 
paaralang ito ay mula sa National Capital Region (NCR): 43 sa Region 
3; 24 sa Region 6; at 18 sa Region 7. Dalawang pampublikong paara- 
lan naman ang pinayagan ding magtaas habang 27 ang pinayagang 


magtaas ng iba pang bayarin. 

Binatikos ng National Union of 
Students of the Philippines (NUSP) 
ang pagtataas ng matrikula. Anito, 
hindi ito napapanahon dahil nag- 
taasan din ang mga bilihin habang 
nakapako naman sa mababang an- 
tas ang sahod ng mga manggaga- 
wa. Dagdag pa ng NUSP, kapag pi- 
nayagan ng CHEd na magtaas ng 
matrikula ang mga paaralan ay la- 
laki ang bilang ng mga kabataan na 
hindi makapag-aaral. 

Nagbanta ang mga estudyante 
na maglulunsad sila ng mga kilos- 
protesta kapag tuluyang naningil 
ang mga paaralan ng mas mataas 
na matrikula. Anila, hindi tumu- 
gon ang CHEd sa petisyon ng mga 
estudyante at magulang na ihinto 
muna ang pagtataas ng matrikula. 


Iligal din daw ang ginawang pag- 
tataas ng karamihan sa mga pa- 
aralan dahil walang naganap na 
konsultasyon sa pagitan nila at ng 
mga estudyante at magulang. 

Ayon naman kay Kabataan Par- 
ty-list Rep. Raymond Palatino, ha- 
los walong milyong kabataan ang 
hindi nakakapagkolehiyo bunsod 
ng komersyalisasyon ng edukasyon. 
Sa bawat sampung estudyanteng 
nakapagtapos ng hayskul ay dada- 
lawa lamang ang nakararating sa 
kolehiyo. Aniya, hindi nakapagta- 
taka kung taun-taon ay tumataas 
nang 10% ang matrikula sa mga es- 
kwelahan dahil kontrolado ito ng 
pribadong sektor at itinuturing ang 
edukasyon bilang negosyo sa halip 
na serbisyo. 


Nangangamba naman ang Kilu- 
sang Mayo Uno (KMU) sa kinabu- 
kasan ng mga anak ng mga mang- 
gagawa dahil sa paglobo ng matri- 
kula. Mapaparami ang bilang ng 
mga kabataang mahihirapang mag- 
aral o kaya ay hindi makakukuha ng 
trabaho, ayon sa KMU. Sinabi na- 
man ni Anakpawis Party Rep. Joel 
Maglunsod na kahit sa mga pam- 
publikong kolehiyo at unibersidad 
ay nahihirapang makapasok ang 
mahihirap dahil sa taas na rin ng 
matrikula rito bunsod ng kakaram- 
pot na badyet na inilalaan sa kani- 
la ng pamahalaan. 

Hinamon naman ng NUSP at 
KMU ang susunod na presidenteng 
si Benigno " Noynoy" Aquino III na 
panghawakan ang kanyang panga- 
ko sa mga kabataan na pagpigil sa 
pagtaas ng matrikula at paglalaan 
ng mataas na badyet sa edukasyon. 

Ayon sa pag-aaral ng NUSP, 
umaabot na sa P855 /yunit ang iti- 
naas ng matrikula nitong nakara- 
ang siyam na taon. Noong 2001, 
nasa P230.79/yunit lamang ang 
abereyds na matrikula. 

Umaabot naman sa 107 paara- 
lang elementarya at hayskul sa 
Metro Manila ang humiling na mag- 
taas ng matrikula, ayon sa Depart- 
ment of Education. ABI 


Sahod ng OFW, 
hindi sapat pangmatrikula 


MAGING ang sahod ng Overseas Filipino Work- 
ers (OFW) ay hindi na magkasya sa taas ng ma- 
trikulang sinisingil ng karamihan ng mga kole- 
hiyo at unibersidad. Aabot sa 10-30% ang 
umento sa matrikula ngayong pagbukas ng kla- 


se sa Hunyo. 


Ayon sa Migrante, ang karaniwang sahod ng 
isang OFW sa Middle East ay $250.00 hanggang 
$450.00 bawat buwan (katumbas ng P11,000- 
19,800 sa palitang $1.00=P44.00). Dapat ku- 
mita ang isang OFW ng hindi bababa sa 
P23,400.00 o $532.00 isang buwan dahil ang 
kinakailangang arawang sahod sa Metro Manila 
para mabuhay nang disente ay P780.00. ABI 

30% lamang ng mga nagtapos sa kolehiyo 


ang makapagtatrabaho 


AABOT lamang sa 30% ng mga nagtapos sa kolehiyo ang 
makakakita ng trabaho ngayong taon. Ito ay ayon sa 
pananaliksik ng IBON Foundation. 

Batay sa Labor Force Survey noong Abril 2009, umaa- 
bot sa 848,000 ang bago at dati nang nakapagtapos sa 


kolehiyo na naghahanap ng trabaho. Ngunit 256,000 tra- 


baho lamang ang naghihintay sa kanila. Karamihan pa ri- 
to ay mababang klase. 

Hindi kabilang sa datos na ito ang mga nakapagtapos 
at makakukuha ng trabahong walang kaugnayan sa nata- 
pos nilang kurso, ayon sa IBON Foundation. 

Noong 2009 ay 4.3 milyong Pilipino ang walang traba- 
ho. Nadagdagan ito ng 523,000 bagong gradweyt na 
walang trabaho, batay sa datos noong Enero 2010. ABI 

KP SA IBAYONG DAGAT 
Barkong may lulang ayuda 
para sa Palestine, sinalakay 


ng Israel 


komandong Israeli ang anim na barko na nagdadala ng ayuda para 


D bababa sa siyam na aktibista ang namatay nang salakayin ng mga 


sa Gaza, Palestine nitong Mayo 31 habang nasa internasyunal na 
karagatan. Ang grupo ng mga barko na tinaguriang "Gaza Freedom Flo- 
tilla" ay may dala-dalang 10,000 tonelada ng ayudang nagkakahalaga ng 
$20 milyon. Kinabibilangan ito ng pagkain, gamot at materyales na 
pangkonstruksyon tulad ng semento para ayusin ang imprastruktura sa 
Gaza na winasak ng pambobomba ng Israel. 


Prinoyekto ng mga aktibista 
mula sa iba't ibang bansa na nag- 
hahangad ng kalayaan at kapaya- 
paan para sa mga Palestino ang 
pagdadala ng mga ayuda para ma- 
ibsan ang hirap na kalagayan ng 
1.5 milyong mamamayan sa Gaza 
na mahigit apat na taon nang na- 
kukulong ng blokeyo ng Israel. 

Sakay ng mga barko ang 633 
katao mula sa 37 bansa. Kabilang 
sa mga pasahero sina Nobel Peace 
Prize laureate Mairead Corrigan, 
dating UN Assistant Secretary-Ge- 
neral Dennis Halliday, at mga par- 
lamentarista mula sa Europe at 
mga bansang Arabo. Kabilang din 
ang mga aktibista, unyonista, ma- 
mamahayag, akademiko, lider reli- 
hiyoso, matatanda, babae at bata. 

Ayon sa salaysay ng mga pasa- 
hero, bago pa man umakyat sa bar- 


lad ng mga damit. Kinuryente at 
pinagbubugbog ang mga aktibis- 
tang nagtangkang humarang sa 
mga sundalo. Nagtanggol ang mga 
pasahero gamit lamang ang mga 
pamalo, kutsilyo mula sa kusina at 
iba pang bagay na maaaring ga- 
wing pananggalang. 

Dinala ang mga barko sa dau- 
ngan ng Ashdod sa Israel, kung sa- 
an ibinilanggo ang mga aktibista. 
Nitong Hunyo 6 lamang pinakawa- 
lan ang mga aktibista. 

Ang mga napatay ay sakay la- 
hat ng punong barko ng flotilla, 
ang MV Mavi Marmara, na pag-aari 
ng Turkish na grupong 


PET m 


ko ang mga komandong Israeli, gt 


pinapuputukan na nila ang mga 
ito mula sa mga heli- _ 
kopter. Pagsampa nila, ; 
kinumpiska ng mga sunda- ~~ 
long Israeli ang lahat ng - 
gamit pangkomunikasyon, mga ka- 
mera at memory card para hindi 
maiulat ng mga biktima ang mga 
pangyayari. Kinuha rin ang 

lahat ng pera, credit card, ` 


kompyuter at maging mga perso- i 


nal na gamit ng mga aktibista tu- 

Foundation for Human Rights and 
Freedom and Humanitarian Relief 
(IHH). May sakay itong 581 akti- 
bista, 400 mula sa Turkey. Walo sa 
siyam na kumpirmadong patay ay 
mga aktibistang Turkish na pawang 
binaril sa ulo nang malapitan. Bu- 
kod sa mga napatay, may 60 pang 
aktibistang nasugatan. 

Pinangangambahang mas mara- 
mi pa ang napatay dahil hanggang 
ngayon ay hindi pa rin matagpuan 
ang ilan sa mga aktibista. 

Ang reyd ay mariing kinundena 
ng iba't ibang pandaigdigang orga- 
nisasyon tulad ng UN Human 
Rights Council at mga gubyerno. 
Nagbunsod na ito ng malawakang 
mga rali sa Turkey, Indonesia at iba 
pang bansang Muslim. 

Kaugnay nito, nanawagan na 
rin ang Palestinian Boycott, Di- 
vestment and Sanctions National 
Committee (BNC) na lumahok sa 
Global Day of Action kaugnay sa 
ika-43 taong okupasyon ng Israel 
sa Gaza Strip at West Bank nitong 
Hunyo 5. 

Kinundena ng International 
League of People's Struggle (ILPS) 
ang barbarikong atake sa Gaza Fre- 
edom Flotilla bilang krimen laban 
sa sangkatauhan. Ayon sa tagapa- 

ngulo ng ILPS na si Jose Ma. Si- 


ao. | son, kabahagi ang US at iba pang 


kanluraning imperyalistang 
kapangyarihan sa krimeng ito 
dahil sa walang hanggang 
pagsuporta nila sa 
buhong na Zionis- 
tang paghahari sa Is- 
rael. Naging inutil na ang Uni- 
ted Nations sa pagkontrol sa mga 
krimen sa digma at krimen laban sa 
sangkatauhan na paulit-ulit nang 
ginagawa ng Israel. Ayon kay Si- 
son, matatapos lamang ang lahat 
ng ito sa pamamagitan ng rebolu- 
syonaryong pagwawaksi ng okupa- 
syon ng Israel. Nanawagan ang 

ILPS sa mamamayan ng daigdig 
na suportahan ang makataru- 
ngang pakikibaka ng mga Pales- 
tino para sa pambansang kalaya- 
an, demokrasya, kapayapaan at 
mas mabuting buhay. 

Kabilang ang mga grupo at 
organisasyon ng mga Pilipino sa 
Pilipinas, Hong Kong at Canada 
sa dumaraming bumabatikos sa 
pinakahuling krimen ng Israel la- 
ban sa mamamayang Palestino. 
Noong Hunyo 1, naglunsad ng 
kilos-protesta ang mga kasapi ng 
Asian Students Association 
(ASA) at ILPS at iba pang gru- 
pong Pilipino sa harap ng Em- 
bassy of Israel sa Admiralty Cen- 
ter, Hong Kong. Kanilang ipina- 
nawagan ang pagpapalaya sa 
ilandaan pang mga bihag, pagti- 
gil sa blokeyo sa ekonomya ng 
Gaza at pagpapanagot sa gub- 
yerno ni Benjamin Netanyahu ng 
Israel. 

Nitong Hunyo 2, sumugod 
ang mga aktibista sa embahada 
ng Israel sa Makati City sa pamu- 
muno ng Bagong Alyansang Ma- 
kabayan (BAYAN) at nagdaos sila 
roon ng isang piket-rali. Anila, 
walang kinilalang anumang ba- 
tas o sinunod na anumang pan- 
daigdigang patakaran ang Israel 
nang salakayin nito ang barkong 
Mavi Marmara. 

Sa lunsod ng Marawi, sinu- 
nog ng daan-daang kabataan-es- 
tudyanteng Moro ang pula, puti 
at bughaw na bandila ng Israel 
sa isang rali sa Plaza Cabili ni- 
tong Hunyo 5. Nagtipun-tipon 
ang mamamayang Moro sa pana- 
wagang “Bangsamoro Action 
Against Israeli Terrorism” at di- 
naluhan ito ng mga kasapi ng 
Ranaw Youth for Peace and Sus- 
tainable Development, United 
Youth for Peace and Develop- 
ment, Inc., Bangsamoro Center 
for Just Peace at Cotabato Cen- 
ter for Peace and Development 
Initiatives, Inc. [AB 

Walang nirerekrut na batang kombatant sa BHB 


MARIING pinabulaanan ng Partido Komunista ng Pilipinas (PKP) ang 
paratang ng Armed Forces of the Philippines (AFP) na nagrerekrut ng mga 
batang mandirigma ang Bagong Hukbong Bayan (BHB). Anang PKP, ito 
ay walang kabata-batayan at isang paraan lamang para siraan ang BHB 
sa publiko at sa mga tagapagtaguyod ng karapatang-tao sa bansa at 
ibayong dagat. 

Itinataguyod at ipinagtatanggol ng BHB ang interes ng mga bata 
alinsunod sa sarili nitong mga alituntunin at mga patakaran ng PKP. 

Ayon sa PKP, sa aktwal ay karamihan ng mga batang binansagan sa 
ulat ng AFP na mga batang mandirigma ay mga biktima ng pang-aabuso 
ng AFP laluna sa mga operasyong militar nito sa kanayunan. 

Ihinalimbawa ng PKP si Grecil Buya, isang siyam na taong gulang na 
estudyante na pinaslang ng mga sundalo ng 101st Bde sa New Bataan, 
Compostela Valley habang nag-ooperasyon noong Marso 31, 2007. Nag- 
tanim pa ang mga sundalo ng M16 sa tabi ng bangkay ni Grecil bago siya 
kunan ng litrato para paniwalain ang publiko na isa siyang batang 
mandirigma ng BHB. Pinabulaanan sa mga imbestigasyon ng Commission 
on Human Rights at iba pang grupo ang paratang ng AFP. 

Ihinalimbawa din ng PKP ang kaso ni Michelle Adelantar, isang 17- 
taong gulang na babaeng iligal na inaresto ng AFP noong Pebrero 3 sa 
San Jose de Buan, Samar dahil kombatant daw siya ng BHB. Hawak pa 
rin siya ngayon ng Department of Social Welfare and Development, tali- 
was sa kagustuhan ng kanyang mga kamag-anak. 

Noong Hunyo 1999 ay iligal na inaresto ng mga sundalo si Joel Sil- 
vestre, isang 13-taong gulang na bata mula sa Matuguinao, Samar na 
may kapansanan sa pag-iisip. Sinamantala ng mga sundalo ang ka- 
pansanan ni Joel para maisama siya sa mga operasyong militar. Pinag- 
dala siya ng baril at pinagturo ng mga tagasuporta umano ng BHB. 
Hinikayat din ng militar ang midya na kunan siya ng litrato at bidyo, na 
labag sa sariling batas ng reaksyunaryong gubyerno. 

Nilinaw ng PKP na patuloy na pinagbabawalan ng AFP na pumasok 
ang mga kinatawan ng United Nations at iba pang independyenteng 
grupo sa mga sonang gerilya para hindi nila makita ang mahigpit na pag- 
talima ng BHB sa patakarang nagbabawal sa pagrerekrut ng mga batang 
mandirigma at masaksihan kung papaano itinataguyod ng rebolusyona- 
ryong kilusan ang kapakanan ng mga bata. 

Ang AFP ang pangunahing lumalabag sa karapatan ng mga bata. 
Ayon sa ulat ng United Nations Children's Fund (Unicef) noong 2007, 
umabot sa 215,233 bata ang nabiktima sa mga operasyong militar ng 
AFP. Kabilang dito ang mahigit 215,060 batang biktima ng sapilitang 
pagpapalikas. Di bababa sa 58 bata ang napatay at 58 pa ang pinag- 
tangkaang patayin ng militar. Sampung bata rin ang dinukot, 40 ang 
pinilay, 17 ang tinortyur, walo ang ginahasa at biktima ng sekswal na ha- 
rasment, 51 ang biktima ng iligal na panghahalughog, 63 ang biktima ng 
koersyon, 69 ang biktima ng iligal na pang-aaresto at detensyon, 40 ang 
biktima ng pambubugbog at 196 ang biktima ng pagbabanta at 
pananakot. May 106 ding mga bata ang naulila at nakasaksi sa pagpatay 
sa kanilang mga magulang at kamag-anak. [AB 

Papel ng US sa pagluluklok 
at paghahari ni Aquino 


Me ang naging interes at papel ng imperyalismong US sa nag- 


daang reaksyunaryong eleksyon sa bansa. Nanghimasok ito nang 

husto upang maging “kapani-paniwala” ang resulta ng eleksyon 
at maiupo sa poder si Benigno “Noynoy” Aquino III. Asahang sasandal 
nang husto ang bagong pinunong tuta sa kapangyarihan ng US laluna't 
mahina ang tuntungan niya sa poder. Kapalit nito ang ibayong panghi- 
himasok sa pulitika at militar ng US, ang paglaki ng papel nito sa kon- 
tra-rebolusyon at pagsasakatuparan ng mga idinidikta nitong patakaran 
sa pinansya at ekonomya. 

Tulad sa iba pang malakolonya nito, may mahaba nang kasaysayan 
ang pakikialam ng US sa eleksyon at pulitika ng Pilipinas. Partikular na 
itinuring ng US na krusyal ang nakaraang eleksyon para sa istabilidad ng 
naghaharing sistema at mga interes nito sa bansa sa harap ng 
gbayo rito ng matinding krisis. Nais ng US na magsilbi ang 
„œ~ eleksyong 2010 sa pagkontrol at pagpapahupa ng sumisidhing 
an tunggalian ng mga nagriribalang pangkat ng mga naghaha- 
ring uri. Kinasangkapan din ito upang mapahupa ang patu- 
loy na lumalawak na pagkadismaya at paglaban ng mamama- 
| yan sa naghaharing sistema at lumikha ng ilusyon ng “pani- 
bagong pag-asa.” 

Tungo rito, itinulak ng US ang pagsasakatuparan ng au- 
tomated election system (AES o ang paggamit ng 
mga kompyuter sa pagbibilang ng mga boto). Sa 
pamamagitan nito, anumang manipulasyon o daya- 
an ay maisasagawa nang mas pulido at mahirap 
mapatunayan. Binibigyan nito ang US ng pagka- 
kataon upang epektibo ngunit lihim at tusong 
impluwensyahan ang resulta ng eleksyon. Pinala- 
labas ng matataas na upisyal ng US na ang gani- 
5 tong sistema ng eleksyon ay napakaepektibo at 
“ mahirap kwestyunin. 

Mga tampok sa Panagutin si Arroyo - Kaso ng Morong 43, Barkong sibilyan, 
. . NDFP idinulog sa UNHR sinalakay ng Israel 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Dinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


